***CENTAR ZA REHABILITACIJU***

***SV. FILIP I JAKOV***

***IZVJEŠĆE O RADU ZA 2017. GODINU***

***Sv. Filip i Jakov, siječanj 2018. godine***

1. ***O CENTRU I KORISNICIMA***

Centar za rehabilitaciju Sv. Filip i Jakov u okviru dugotrajnog i privremenog smještaja pruža osobama s intelektualnim teškoćama (umjerenog, težeg i teškog stupnja) te tjelesnim oštećenjima i drugim pridruženim često višestrukim oštećenjima usluge prehrane, njege i brige o zdravlju, socijalnog rada, medicinske i psihosocijalne rehabilitacije te usluge radno-okupacijskih aktivnosti i organiziranog provođenja slobodnog vremena. Centar pruža i uslugu poludnevnog boravka osobama s intelektualnim teškoćama unutar koje pruža korisnicima uslugu prehrane, održavanja osobne higijene, brige o zdravlju, čuvanja, odgoja, psihosocijalne rehabilitacije i organiziranog slobodnog vremena.

Centar je u 2017. godini pružao uslugu **dugotrajnog smještaja za** **89 korisnika** , starosne dobi od 11 do 74 godine te **uslugu poludnevnog boravka za 2 korisnika**, ukupno 91 korisnik.

Dvoje korisnika je u 2017. godini primljeno na uslugu dugotrajnog smještaja,a 5 korisnika usluge dugotrajnog smještaja je preminulo u 2017. godini. Stanje na 31. 12. 2107 godine:

DUGOTRAJNI SMJEŠTAJ

|  |  |
| --- | --- |
| djeca | 2 |
| odrasli | 84 |

POLUDNEVNI BORAVAK

|  |  |
| --- | --- |
| djeca | 0 |
| odrasli | 2 |

STRUKTURA KORISNIKA PO DOBI I SPOLU

|  |  |  |  |
| --- | --- | --- | --- |
|  |  | M | Ž |
| 0-18 godina | 2 | 1 | 1 |
| 18-21 godina | 4 | 3 | 1 |
| 21-29 godina | 18 | 9 | 9 |
| 29-46 godina | 39 | 24 | 15 |
| 46-65 godina | 22 | 9 | 13 |
| od 65 | 3 | 0 | 3 |
| UKUPNO | 88 | 46 | 42 |

VRSTE I STUPANJ OŠTEĆENJA

|  |  |
| --- | --- |
| **Lakše** intelektulne teškoće ( MR) | 2 |
| Lakše/umjerene (MR) | 1 |
| Umjerene (MR) | 13 |
| Umjerene/teže (MR) | 3 |
| Teže (MR) | 24 |
| Teže / teške (MR) | 1 |
| Teški | 41 |
| Neutvrđeni stupanj | 3 |

Ostale pridružene teškoće

|  |  |
| --- | --- |
| syDown | 4 |
| Poremećaji autističnog spektra | 5 |
| Epilepsija | 51 |
| Oštećenja vida | 23 |
| Oštećenja sluha | 3 |
| CP | 53 |

MOTORIČKE SPOSOBNOSTI / STUPANJ POKRETLJIVOSTI

|  |  |
| --- | --- |
| pokretan | 15 |
| teže pokretan | 11 |
| nepokretan | 62 |

STUPANJ KONTROLE FIZIOLOŠKIH FUNKCIJA

|  |  |
| --- | --- |
| kontrolira u potpunosti | 7 |
| djelomična kontrola | 0 |
| inkontinencija | 81 |

STUPANJ SAMOSTALNOSTI PRI OBAVLJANJU OSOBNE HIGIJENE

|  |  |
| --- | --- |
| samostalan u potpunosti | 2 |
| potrebna potpora manjeg/većeg opsega | 5 |
| potpuno ovisan o pomoći druge osobe | 81 |

PLAĆANJE TROŠKOVA SMJEŠTAJA I POLUDNEVNOG BORAVKA

|  |  |
| --- | --- |
| MSPM u potpunosti | 40 |
| MSPM djelomično | 47 |
| samostalno | 1 |
| Sudjelovanje mirovinom | 26 |
| Sudjelovanje roditelja / obitelji u plaćanju | 21 |

***2. IZVJEŠĆE O RADU VODITELJA ODJELA ZA NJEGU I BRIGU O ZDRAVLJU KORISNIKA ZA 2017.***

Odjel njege i brigu o zdravlju korisnika u 2017. godini je unutar svog rada ovog skrbio o 89 korisnika usluge smještaja i 2 korisnika usluge poludnevnog boravka. Poslove ovog odjela obavljalo je :

* 15. med. sestara od kojih je jedna voditelj odjela, dvije medicinske sestre koje su radile s polovicom radnog vremena te su dvije medicinske sestre oslobođene rada u noćnoj smjeni.
* 26 njegovateljica od kojih su 4 oslobođene rada u noćnoj smjeni
* 1 pratitelj nosač
* 1 VŠS fizioterapeut, dva SSS fizioterapeuta s polovicom radnog vremena i 1 maser kupeljar koji su radili u jutarnjoj smjeni.

Rad voditeljice Odjela obavljao se u jutarnjoj smjeni. Voditeljica je kroz proteklu godinu organizirala i nadzirala rad Odjela slijedećim načinom :

* izrađivala raspored rada, mjesečni i tjedni ( medicinskih sestara, njegovateljica, radnih terapeuta, fizioterapeuta), plan godišnjih odmora te nadzirala njihovu provedbu,
* svakodnevna usmena primopredaja službe sa medicinskim sestrama, fizioterapeutima te ostalim stručnim radnicima prema potrebi,
* primopredaja službe sa medicinskim sestrama i fizioterapeutima.
* dnevne evidencije ( brojno stanje i evidencije rada) , tjedne evidencije (prehrana korisnika, rashod rublja),
* mjesečne evidencije ( evidencija rada, liječničkih vizita, potrošnja lijekova, pelena i ostalog sanitetskog materijala),
* evidencija zdravstvenog stanja korisnika,
* evidencija epileptičkih napadaja,
* vođenje evidencije boravka korisnika izvan ustanove ( u bolnicama i dr..),
* vodila bilješke svih relevantnih događaja vezanih za korisnike,
* brinula o provođenju ordinirane terapije,
* vodila nabavku lijekova i medicinskih potrepština te evidentirala utrošak istih,
* surađivala sa :

- liječnicom opće prakse 2 puta tjedno po odjelima,

- liječnikom neurologom 1 puta tjedno vizita i prema potrebi intervencija,

- stomatologom 1 puta godišnje vizita i prema potrebi intervencija,

- liječnikom psihijatrom 1 puta tjedno i prema potrebi intervencija,

- surađivala sa higijensko-epidemiološkom službom- sanitarne iskaznice, cijepljenje

djelatnika i korisnika,

* dnevna narudžba lijekova i suradnja sa ljekarnama,
* sastanci i edukacija korisnika koji boluju od kroničnih bolesti,
* sudjelovala u specijaliziranoj njezi korisnika koja se provodi po potrebi,
* organizirala i nadzirala provođenje higijenskih mjera u cilju sprječavanja i širenja zaraznih bolesti,
* sudjelovala u vađenju krvi i uzimanju urina korisnicima 1-2 puta godišnje i češće prema preporuci liječnika opće medicine i neurologa te njihova evidencija,
* informiranje obitelji i razgovor sa korisnicima u svrhu održavanja i poboljšanja zdravlja te socijalizacija istih,
* sudjelovala u organizaciji i provedbi izleta iz Centra,
* sudjelovala u medicinskim pratnjama ( hospitalizacija i druge pratnje ),
* sudjelovala u radu sa stručnim tijelima i ostalim funkcijama ( stručno vijeće, stručni tim, komisija za prijem i otpust korisnika),
* sudjelovala u stručnom usavršavanju ( praćenje stručne literature, stručni skupovi, predavanja u sklopu trajnog usavršavanja medicinskih sestara verificiranih od strane Hrvatske komore medicinskih sestara )
* planirala potrebe odjeće, obuće za korisnike te posteljine i ostalog potrošnog materijala,
* vodila propisane evidencije
* obavljala i druge poslove po potrebi.

***2.1 STATISTIČKI PODATCI ZA 2017 GODINU***

***EVIDENCIJA ZDRAVSTVENOG STANJA KORISNIKA***

Dolasci liječnika primarne zdravstvene zaštite, neurologa, psihijatra, stomatologa, odlasci na specijalističke preglede, vađenje krvi i ostale pretrage, ordinirana terapija, epi-napadaji prehrana korisnika:

* dolasci liječnika primarne zdravstvene zaštite, dr. Ferber-Garofulić 25x
* odlazak kod liječnika primarne zdravstvene zaštite 95x
* telefonski kontakt sa liječnicom 2 x
* uputnice za specijalističke i konzilijarne preglede 44x
* korisnici koji su bili na operativnom zahvatu 3x
* liječnik PZZ ordinirao antibiotsku terapiju 100x
* liječnik PZZ ordinirao ostalu terapiju/ inhalacije. antipiretici… 50x
* vađenje krvi za lab. pretrage 105x
* vađenje krvi radi praćenja koncentracije lijek u krvi 48x
* uzimanje urina kateterom/lab. urinokultura 16x
* bris nosa 1x
* dekubitus 1x
* korisnici s nazogastričnom sondom 3x
* korisnici s jejunalnom sondom 1x
* dolasci liječnika psihijatra 49x
* liječnik psihijatar telefonski kontaktiran 3x
* dolasci liječnika neurologa 46x
* liječnik neurolog telefonski kontaktiran 2x
* dolazak stomatologa 1x
* pregled kod stomatologa 5x
* dolasci HMP Zadar 39x

NEUROLOŠKA I DRUGA TERAPIJA

|  |  |
| --- | --- |
|  | ima |
| Neurološka terapija | 48 |
| Psihijatrijska terapija | 32 |
| laksativi | 75 |

PREHRANA KORISNIKA

Prehrana korisnika organizirana je kroz tri glavna obroka i jedan među obrok/užina. Obroci su pripremljeni i prilagođeni potrebama zdravstvenog stanja korisnika i njihovim željama gdje zdravstveno stanje to dozvoljava.

**Vrste prehrane:**

|  |  |
| --- | --- |
| Kruta hrana | 23 |
| pasirano | 55 |
| Nazogastrične sonde | 4 |
| duda | 1 |
| Dijetalna prehrana | 4 |
| Netolerancija laktoze | 3 |

Rad medicinskih sestara i njegovateljica bio je raspodijeljen u tri smjene, dok su viši fizioterapeut, fizioterapeut maser-kupeljar i u protekloj godini radili uglavnom u jutarnjoj smjeni.

***2.2 RAD MEDICINSKIH SESTARA OBUHVAĆAO JE MEDICINSKE MJERE I POSTUPKE KOJI SU UKLJUČIVALI:***

* svakodnevnu njegu korisnika - brigu o osobnoj higijeni ( njega usne šupljine, njega genitalija, kupanje, brijanje…),
* specijalnu njegu korisnika ( previjanje i saniranje rana i sl. ),
* svakodnevno praćenje i nadziranje zdravstvenog stanja korisnika,
* izdavanje i dijeljenje svakodnevne terapije korisnicima,
* praćenje i evidentiranje fizioloških potreba, menstrualnog ciklusa,
* vođenje evidencija o zdravstvenom stanju korisnika,
* posebnu brigu o korisnicima koji se hrane putem nazogastrične sonde, uvođenje jednokratnih sondi te kontrola stanja,
* posebnu brigu o korisnicima epileptičarima sklonima epi-napadima- nužno je kontinuirano nadzirati njihovo stanje budući da su u slučaju epi-napada, nužne brze reakcije medicinskog osoblja te upotreba medikamentozne terapije kao i suradnja s liječnikom izvan ustanove kako bi se napad što prije zaustavio,
* prevenciju dekubitusa i ostalih posljedica dugotrajnog ležanja te saniranje već postojećih dekubitalnih rana, kontinuirano ( svakodnevno ) mijenjanje fiziološkog položaja korisnika, redovne preventivne masaže te korištenje za to predviđenih medikamenata,
* postupke koji se javljaju ovisno o potrebi pojedinog korisnika te iziskuju suradnju s ustanovama i osobama izvan Centra,
* uzimanje uzoraka za laboratorijske pretrage ( vađenje krvi, urina, stolice..)
* provođenje okupacije korisnika na odjelima u jutarnjoj smjeni od 11h-12.30h

te u popodnevnoj smjeni od 17 h-18.30 h,

Radnici Odjela njege i brige o zdravlju korisnika kontinuirano su surađivalo sa liječnicima koji ugovorno dolaze u ustanovu ( liječnik neurolog i liječnik psihijatar ) te s liječnicom primarne zdravstvene zaštite kao i s drugim liječnicima specijalistima izvan ustanove ( ortoped, neurolog, stomatolog, fizijatar, ) u svrhu prevencije bolesti, kvalitetnijeg liječenja te stalnog praćenja i kontrole zdravstvenog stanja korisnika.

Korisnicima se po liječničkim naputcima po potrebi mijenjala redovna terapija, uz redovnu terapiju ( neurološka terapija, antiepileptici, sredstva za smirenje...), po potrebi i po uputama liječnika davali su se i drugi nužni lijekovi ( antibiotici, analgetici, laksativi…).

Po ukazanoj potrebi, korisnici su se odvodili na pretrage i kontrole izvan ustanove ( Opća bolnica Zadar, Specijalna bolnica za Ortopediju Biograd na moru KB Sveti Duh…), uz pratnju medicinskog osoblja nakon čega su se poduzimale potrebne mjere po uputama liječnika.

Voditeljica te osoblje Odjela za njegu i brigu o zdravlju korisnika u protekloj su godini vodili propisanu i ostalu dokumentaciju :

1. Knjiga primopredaje za svaki odjel
2. Knjiga zapažanja ( odgovornosti )
3. Evidencija fizioloških potreba korisnika
4. Evidencija menstrualnog ciklusa
5. Evidencija epi-napadaja
6. Evidencija uzimanja antibiotika i ordiniranih lijekova
7. Evidencija dolazaka liječnika u ustanovu
8. Evidencija zdravstvenog stanja korisnika
9. Knjiga informacija
10. Dnevnik rada za svakog stručnog radnika

***2.3 FIZIKALNA TERAPIJA***

Unutar odjela Njege i brige o zdravlju korisnika , provodila se i ***fizikalna terapija i rehabilitacija*** ***korisnika*** u čijoj su realizaciji sudjelovali uz Višeg fizioterapeuta, 1 medicinski maser i 2 fizioterapeuta koja su radila s polovicom radnog vremena ( 4 sata dnevno pet puta u tjednu).

Rehabilitacijski programi bazirali su se na individualnim programima rehabilitacije za svakog pojedinog korisnika, a realizirali su se kroz dnevne, tjedne i mjesečne planove i programe rada. Izrada dnevnog, odnosno tjednog programa rada ovisila je prije svega o zdravstvenom stanju pojedinog korisnika kao i mogućnosti da bude obuhvaćen programima. Svi programi realizirali su se od ponedjeljka do petka tijekom jutarnje smjene od 07-15 sati, kao i po potrebi posla ostalim danima.

Tehnike rehabilitacije bile su realizirane :

* na odjelima ( u sobama korisnika )
* u prostorijama za dnevni odmor korisnika
* u Ambulanti fizikalne terapije i rehabilitacije
* ***Na odjelima***
* Cilj terapije bila je ***prevencija komplikacija dugotrajnog ležanja*** , naročito za one korisnike koji zbog svoje bolesti i dijagnoze ne mogu koristiti prostore i sadržaje van svog kreveta . U radu s korisnicima programi masaže ( parcijalne ili cjelokupne) , primjene fizioloških položaja, drenažnih položaja , transfera krevet-kolica itd . bili su realizirani od strane medicinskog masera tijekom jutarnje smjene u terminima od 07.30-13.45 svakodnevno .
* Sadržaj rada na odjelima unutar područja ***opće kineziterapije,***se odvijao s unaprijed određenom i definiranim grupama korisnika koja bi nakon odrađenog programa u svojim krevetima sudjelovala u daljnjem grupnom radu s ostalim korisnicima kroz rad Igraonice ili Velike sobe Desnog odjela.
* U realizaciji programa na odjelima uz medicinskog masera i višeg fizoterpeuta sudjelovala su i dva SSS fizioterapeuta s polvicom radnog vremena, svakodnevno u jutarnjoj smjeni od 08-12:00 sati.
* ***U prostorijama za dnevni odmor korisnika***
* Cilj rada prije svega realiziran je kod pokretnih i polupokretnih korisnika na način da su se aktivno animirali kroz igre i zabavu u terminu odmah poslije završene jutarnje njege pa sve do poslije ručka, nakon kojeg su vraćeni u svoje krevete na poslijepodnevno odmaranje.
* Sadržaj rada temeljio se na područje ***opće kineziterapije***-vježbe na strunjačama,sjedenje u kolicima, respiratorno-drenažne vježbe, vježbe stajanja i hodanja, igre s loptom i sl.
* U realizaciji programa sudjelovala su oba SSS fizioterapeuta ( u terminu od 08-12 te medicinski maser i VŠS fizioterpeut od (7:30 do 13:45 sati) prema planu dnevnog rasporeda rada gdje su terapije bile bazirane na maksimalnom tjelesnom i emocionalnom stimuliranju u cilju osamostaljenja korisnika te poticanja postojećih i unaprjeđenju posljedica neuroloških stanja.
* ***U Ambulanti fizikalne terapije i rehabilitacije***
* cilj rada isključivo se temeljio na individualnom pristupu svakom korisniku uključenom u program rada u ambulanti u trajanju od 45 min.
* Sadržaj rada unutar ***neurološke kineziterapije*** su: Bobath-koncepcija, Vojta tehnika,PNF tehnika, Kabat tehnika, Senzoričke igre itd. Sadržaji navedenih tehnika i metoda su prilagođeni potrebama svakog korisnika ponaosob.

Potreba korištenja prostora u rehabilitacijske svrhe ukazala nam se kod dvoje korisnika koji su imali indicirane post-operacijske tretmane.

* U realizaciji programa uglavnom je sudjelovao viši fizioterapeut, osim po potrebi posla fizioterapeut i med. maser( potreba dvaju fizioterapeuta u izvedbenim procesima vježbi, uvodnim toplinskim procedurama , transferima težih korisnika i sl. )svakodnevno tijekom jutarnje smjene od 9:30 – 12:30 sati.

Tijekom 2017.godine (do 15.08.) u procesu fizikalne terapije i rehabilitacije bilo je uključeno 42 korisnika sveukupno ,kroz terapije koje su primali:

svakodnevno----------23

3Xtjedno---------------9

2Xtjedno---------------10

U programima fizikalne terapije i rehabilitacije koji su se realizirali *na odjelima bilo jeukljičeno 35 korisnika .*

* U programima ambulante fizikalne terapije i rehabilitacije bilo je uključeno 7 korisnika.

Svakodnevno---------5

3X tjedno--------------1

2X tjedno-------------1

* ***Viši fizioterapeut*** u svojim programima uključio je ***13 korisnika.***

Svakodnevno---------9

3Xtjedno---------------2

2X tjedno--------------2

* ***Fizioterapeut sss*** u svoje programe uključio je **9 korisnika.**

Svakodnevno---------5

3Xtjedno--------------2

2Xtjedno-------------2

* ***Medicinski maser*** u svoje programe uključio je sveukupno ***20 korisnika*** a

Svakodnevno---------11

3Xtjedno---------------4

2Xtjedno---------------5

Tijekom 2107.godine (od 15.08. ) pri zapošljavanju još jednog sss fizioterapeuta s polovicom radnog vremena u procesu fiziklane terapije i rehabilitacije bilo je uključeno sveukupno 52 korisnika, kroz terapije koje su primali:

Svakodnevno-------------31 korisnik

3x tjedno -----------------10 korisnika

2x tjedno-----------------11 korisnika

**3.POSLOVI PSIHOSOCIJALNE REHABILITACIJE U 2017. GODINI**

Poslove psihosocijalne rehabilitacije su obavljali socijalni radnik, 2 defektologa rehabilitatora te dva radna instruktora (SSS ). Zbog nedostatnog broja radnika na poslovima psihosocijalne rehabilitacije nije moguće formirati odjel psihosocijalne rehabilitacije ( na ovim poslovima je zaposleno manje od 9 radnika ) te su ovi poslovi pod izravnim rukovođenjem ravnatelja.

Poslovi psihosocijalne rehabilitacije su se u protekloj godini realizirali kroz:

* radno-okupacijske aktivnosti
* rad na aktivnom provođenju slobodnog vremena
* rad na integraciji i socijalizaciji korisnika kroz organizacije izleta, prodajne izložbe radova korisnika, sudjelovanjem u društvenim i kulturnim aktivnostima lokalne zajednice…
* provođenje defektološko-rehabilitacijskih programa
* sudjelovanje u izradi individulanih planova i programa rada s korisnikom te praćenje realizacije planova ( 2x godišnje )
* vođenje propisane dokumentacije

**3.1 U PROTEKLOJ GODINI SOCIJALNA RADNICA JE:**

* kontinuirano pratila propise iz područja rada, socijalne skrbi, zdravstva i druge relevantne propise te njihove izmjene
* vodila brigu o pravima korisnika koja im pripadaju sukladno Zakonu o socijalnoj skrbi i drugim zakonima
* kontinuirano surađivala sa centrima za socijalnu skrb i roditeljima/skrbnicima korisnika, a sve u svrhu što boljeg zadovoljenja potreba korisnika i poboljšanja kvalitete pruženih usluga
* izrađivala potrebne dopise, mišljenja, planove, izvješća, bilješke,…
* vodila brigu o zdravstvenoj zaštiti korisnika, surađivala sa Hrvatskim zavodom za zdravstveno osiguranje, obavještavala centre za socijalnu skrb i roditelje/skrbnike korisnika o isteku/produženju prava na zdravstvenu zaštitu te vodila brigu o dopunskom zdravstvenom osiguranju, sama obnavljala police dopunskog zdravstvenog osiguranja pri Područnom uredu Biograd
* surađivala sa drugim institucijama (HZMO, HZJZ, privatni sektor,..)
* redovito kontaktirala sa roditeljima i skrbnicima korisnika, obavještavala ih o stanju korisnika te se sa njima sastajala kada bi došli u posjet ustanovi
* na zahtjev nadležnih centara za socijalnu skrb dostavljala godišnja izvješća o korisnicima
* poticala i organizirala komunikaciju korisnika sa svojim roditeljima/skrbnicima/

obitelji/prijateljima

* vodila propisanu dokumentaciju (dnevnik rada, matična knjiga, pomoćna knjiga matične knjige, referentska knjiga, kartoteku osobnih listova korisnika, registar osnovnih podataka o korisniku, registar zahtjeva za smještaj,…) te je kontinuirano pratila promjene
* kontinuirano radila na i poduzimala potrebne mjere u svrhu poboljšanja skrbi o korisnicima
* sudjelovala u provođenju radno-okupacijskih aktivnosti te obilježavanju važnijih datuma u godini, darivanju korisnika, proslavama rođendana, izletima, odlascima na sajmove i druga događanja...
* odrađivala postupke vezane uz prijave prebivališta, boravišta te izrade osobnih iskaznica korisnika
* odrađivala radnje vezano uz smrt korisnika
* odrađivala radnje vezano uz otpust korisnika
* opservacija, praćenje adaptacije i rad s novoprimljenim korisnicima
* sudjelovala u izradi individualnih planova i programa rada s korisnicima, nadzirala redovito praćenje provedbe programa (2x godišnje)
* provodila individualni i grupni rad s korisnicima, sukladno programu rada
* redovito brinula o potrošnji i vodila evidenciju potrošnje pomoći za osobne potrebe korisnika, obavljala kupovine i nabavke
* organizirala i sudjelovala u radu Komisije za prijem i otpust korisnika, pisala zapisnike, dopise, vodila potrebne evidencije
* sudjelovala u radu Stručnog vijeća
* organizirala i sudjelovala u radu Stručnog tima ustanove
* sudjelovala u radu Povjerenstva za pedagoške mjere
* sudjelovala na seminarima, konferencijama i ostalim edukacijama
* po potrebi obavljala druge poslove u cilju poboljšanja kvalitete pruženih usluga

Socijalna radnica je predsjednica Komisije za prijem i otpust korisnika koja se sastoji od socijalnog radnika – predsjednika, medicinske sestre – voditeljice Odjela za medicinsku i psihosocijalnu rehabilitaciju te dva defektologa. Komisija je u protekloj godini obradila ukupno 39 zahtjeva za dugotrajni smještaj i uslugu boravka nadležnih centara za socijalnu skrb.

U protekloj godini:

* realizirana 2 dugotrajna smještaj
* realizirana 2 poludnevna boravaka

Socijalna radnica je voditelj Komisije za prijem i otpust korisnika i predsjednica Komisije za izradu jelovnika.

***3.2 PROVOĐENJE RADNE OKUPACIJE I REHABILITACIJE KORISNIKA U 2017. GODINI***

Nekim oblikom defektološko – rehabilitacijskog programa u protekloj godini bilo je obuhvaćeno 40 korisnika te radno-okupacijskim programom 60 korisnika. Programi su bili prilagođeni svakom korisniku ponaosob u okviru izrade Individualnog plana i programa rada, a koji su osmišljeni na način da nastoje maksimalno uvažavati osobnost korisnika, njegove potrebe, mogućnosti i afinitete. Realizacija programa rada se kontinuirano pratila i revidirala, dva puta godišnje putem obrazaca za praćenje provedbe.

Defektolozi–rehabilitatori su u protekloj godini organizirali i vodili rad dnevnog boravka u koji je svakodnevno bilo uključeno 23 korisnika s usluge smještaja te dva korisnika usluge poludnevnog boravka. Korisnicima su se kroz programe dnevnog boravka pružale usluge psihosocijalne rehabilitacije, radnih aktivnosti, aktivnog provođenja slobodnog vremena,čuvanja i odgoja.

Programi psihosocijalne rehabilitacije i radno-okupacioni programi su se izvodili i u sobama korisnika ( zbog prostornih barijera te skučenosti postojećeg prostora ) kao i u dva manja prostora za dnevni odmor korisnika, koji su opremljeni tv-om, stolovima te didaktičkim materijalima i pomagalima. Na ovaj način se omogućilo većem broju korisnika razne grupne aktivnosti.

Realizaciju programa radno-okupacionih aktivnosti provodili su rehabilitatori i radni instruktori, dok su medicinsko i njegovateljsko osoblje uz dogovor i suradnju s rehabilitatorima i socijalnim radnikom vikendima, blagadanim i u popodnevnim smjenama kad nema radnih instruktora čuvali i nadzirali korisnike pri aktivnostima slobodnog vremena, izvodili korisnike u šetnju, odlazili s korisnicima na nedjeljnu misu, slušali glazbu, igrali društvene i sl. te je na taj način postignuto da svi korisnici budu obuhvaćeni nekim vidom radno okupacionih aktivnosti

Neposredni psihosocijalni i rehabilitacijski rad provodio se kroz individualni i grupni rad.

Kroz individualni i grupni radilo se i nastojalo :

* održavati ranije usvojena znanja i vještine te poticati usvajanja novih funkcionalnih akademskih znanja i vještina
* ponuditi sadržajnije ispunjene aktivnosti slobodnog vremena kroz različite radno-okupacione aktivnosti
* radne aktivnosti prilagoditi potrebama, mogućnostima i afinitetima korisnika:
  + - likovne aktivnosti ( crtanje, bojanje, izrezivanje, trganje, lijepljenje, modeliranje i sl. )
    - kreativne aktivnosti ( izrada dekorativnih predmeta za prigodno ukrašavanje panoa i zidova ustanove, za prodajne izložbe, darivanje prijatelja te uljepšavanje prostora u kojem korisnici borave )
    - dramsko – recitatorska aktivnosti ( usvajanje prigodnih recitacija i tekstova pjesmi i igrokaza )
    - vrtlarske aktivnosti ( sadnja i briga o cvijeću,održavanje vrta urednim )
* na području samozbrinjavanje :
  + - osobna higijena ( održavanje usvojenih navika te poticanje stvaranja novih kod pojedinih korisnika prema individualnom planu i programu rad kao što su pravilan odabir odjeće, češljanje, upotreba dezodoransa, nanošenje kreme , sušenje kose, redovno pranje ruku, korištenje ubrusa i sl. )
    - urednost u prostoru ( pospremanje kreveta, urednost garderobnog ormara, raspremanje stola nakon obroka, brisanje prašine, održavanje urednim radno-okupacijske i didaktičkih materijala te općenito urednost u prostoru)
* rad na području komunikacije
* održavanje i unapređenje motoričkih sposobnosti
* održavanje i unapređenje kognitivno-spoznajnih sposobnosti
* pomoć i podrška u prepoznavanju i organizaciji aktivnosti slobodnog vremena
* pomoć i podrška pri održavanju i razvijanju kontakata s roditeljima/skrbnicima
* rad na području socio-emocionalnih kompetencija

**Provođenjem navedenih programa i aktivnosti postiglo se:**

* kvalitetnije provođenje slobodnog vremena
* održavanje usvojenih znanja i vještina te usvajanje nekih novih znanja i vještina
* kvalitetnija socijalizacija te širenje spoznaje o sebi i svojoj okolini
* stvaralo se, poticalo i održavalo pozitivno raspoloženje
* zadaci i aktivnosti za svakog pojedinog korisnika planirani su na način da se vodilo računa o vjerojatnosti visokog stupnja uspješnosti rješavanja/obavljanja istih čime se djelovalo na podizanje samopouzdanja korisnika

Maksimalno se koristilo dobrobiti blizine mora i morskog zraka pa se tako u toplijim mjesecima godine veći dio aktivnosti i programa psihosocijalne rehabilitacije i radno-okupacionih aktivnosti izvodio na dvorišnom prostoru ( tek nekoliko metara od mora ).

Za vrijeme ljetnih mjeseci defektolog-rehabilitator, radni instruktori, viši fizioterapeut i medicinski maser su svakodnevno u dogovoru sa glavnom sestrom i nadležnim liječnicima, korisnike vodili na plažu gdje su se kupali u moru, ronili i izvodili razne igre i aktivnosti svojstvene ljetnim radostima. Međutim, radi fizičkih barijera u prostoru mnogi korisnici su bili primorani ostajati u unutarnjem prostoru ustanove i na dvorišnim prostorima te na taj način bili zakinuti u dobrobitima koje donosi boravak i aktivnosti na plaži i u moru ( od plaže nas dijeli dugačko i strmo stepenište) .

**3.3 DRUŠTVENA DOGAĐANJA TOKOM GODINE**

Tokom protekle godine za korisnike su organizirana i upriličena sljedeća događanja i druženja izvan ustanove i u ustanovi, a svrhu uspješnije socijalizacije u zajednicu,

prihvaćanja i uvažavanja te podizanja samopouzdanja naših korisnika :

* tokom cijele godine prigodno su se obilježavali rođendani korisnika
* (zabave uz glazbu, druženje, poklone i tortu),
* odlazilo se u šetnje po mjestu, na izlete i druženja u Zadar i Biograd, na svete mise u mjesnu crkvu za kršćanskih blagdana Uskrsa, Božića i blagdana Svih svetih,
* korisnici su kroz likovno-kreativne aktivnosti dnevnog boravka u siječnju izrađivali dekorativno uporabne predmete na temu Valentinova,
* korisnici su veljači kroz radno-okupacijske aktivnosti dnevnog boravka izrađivali panoe, maske, kostime i dekorativno uporabne predmete na temu Valentinova i maškara,
* korisnici su kroz kreativne aktivnosti dnevnog boravka u ožujku izrađivali dekorativno uporabne predmete na temu Uskrs s kojima su se uspješno predstavili na prodajnoj izložbi radova na uskršnjim sajmovima u Zadru i Biogradu na moru
* korisnici su kroz likovne, kreativne te aktivnosti slobodnog vremena povodom Uskrsa prigodno ukrasili prostore u kojima borave,
* povodom obilježavanja blagdana Uskrsa korisnici su usvojili prigodne recitacije i uspješno ih prezentirali našim djelatnicima i gostima koji nas posjećuju u blagdansko vrijeme,
* 29. i 30. travnja korisnici su sudjelovali prodajnom izložbom radova na Sajmu cvijeća u Sv. Filip i Jakovu,
* 19. svibnja organiziran je i realiziran za korisnike jednodnevni izlet na Roški slap
* 10. lipnja je obilježena obljetnica ustanove intimnom svečanošću (radnici, korisnici, članovi obitelji korisnika i bliski prijatelji ) i krštenjem dvojice naših korisnika
* 15. lipnja – 18. lipnja organizirali smo i realizirali četverodnevni posjet Međugorju za četvero naših korisnika
* srpanj i kolovoz je obilovao aktivnostima na plaži i u moru
* u kolovozu smo ugostili na tjedan dana skupinu djece s razvojnim teškoćama iz specijalne bolnice za kronične bolesti dječje dobi Gornja Bistra
* 18. rujna u Centru je organizirano slastičarsko natjecanje domova soc. skrbi Zadarske županije
* 14. rujna je organiziran i realiziran jednodnevni izlet na otok Pašman, a koji je uključivao i posjet samostanu u mjestu Kraj
* obilježeni Dani kruha kroz aktivnosti kulinarske radionice i posjet djece OŠ Sv. Filip i Jakov
* 03. listopada smo ugostili zbor doma Motovun, čiji sastav čine korisnici i radnici doma
* sudjelovali u tradicionalnom natjecanju u berbi maslina Doma Zemunik
* 08. listopada posjet Zadru i udruzi HKUMST, druženje i ručak u prostorima udruge uz zabavni program
* obilježeni Dani kruha kroz aktivnosti kulinarske radionice i posjet djece OŠ Sv. Filip i Jakov
* 05. studenog realiziran planirani jednodnevni izlet korisnika u Split, u sklopu izleta korisnici su razgledali gradske kulturne znamenitosti, posjetili prijatelje iz splitske Župe Sv. Filip Neri te zajedno
* prosinac je obilovao događanjima upriličenim za naše korisnike u i izvan ustanove pa su tako naši korisnici sudjelovali :
* 05.12. upriličeno gostovanje klape „Težaci“ ,
* 06.12. prigodno obilježen Sv. Nikola darivanjem korisnika
* 13.12. obilježena Sv. Luca, darivanje korisnika
  + - * 16.12. božićni sajmovi u Biogradu i Zadru
      * 16.12. humanitarna akcija/fritulijada Zadar, namijenjena

prikupljanju sredstava za sigurnu kuću „Nada“

* + - * 18.12. izlazak s korisnicima na kazališnu predstavu „Božični

prvi ples“

* + - * 20.12. božićnim recitacijama u prigodnom programu u Centru

koji je upriličen za naše goste, prijatelje i uzvanike. U

ovom programu su sudjelovali kratkim igrokazom i

učenici iz osnovne škole Sv. Filip i Jakov, koji su po

završetku programa darivali naše korisnike.

* + - * 21.12. posjet svećenika i blagoslov radnika i korisnika
      * 21.12. odlazak na koncert „Osluhni nutarnje zvono“ koji se

održavao u sklopu božićnog sajma u sv. Filip i Jakovu

* + - * 23.12. upriličen dolazak Djeda Božićnjaka i pomoćnika koji su darivali korisnike
      * 26.12. posjet članova MK „Duhova“ iz Biograda na moru i darivanje korisnika

U svim navedenim događajima te provođenju okupacijskih aktivnosti sudjelovali su socijalni radnik, defektolozi-rehabilitatori, radni instruktori, viši fizoterapeut, fizioterapeut, maser te medicinske sestre i njegovateljice.

***4. RAD STRUČNIH I DRUGIH TIJELA, SURADNJA UNUTAR USTANOVE***

U Centru su ustrojena sljedeća stručna i druga tijela, koja su u protekloj godini odrađivala poslove iz svog djelokruga sukladno zakonu i pravilnicima:

* Stručno vijeće
* Stručni tim
* Komisija za prijem i otpust korisnika
* Komisija za izradu jelovnika
* Tim za kvalitetu i provedbu standarda
* Odbor za zaštitu na radu
* Vijeće korisnika
* Tim za sprječavanje bolničkih infekcija

Radi što kvalitetnijeg i učinkovitijeg obavljanja poslova iz djelokruga rada, u Centru se svakodnevno poslovi obavljaju na temelju međusobne suradnje svih radnika Centra. Njegujemo i promičemo timski rad,konzultacije i savjetovanja, održavamo sastanke odjela i multidisciplinarne sastanke te druge načine obavljanja radnih procesa i kvalitetnog donošenja odluka.

Na kraju, napominjemo važnost suradnje, multidisciplinarnog pristupa i timskog rada u skrbi i radu s našim korisnicima budući da se jedino na taj način može postići kvaliteta u radu u okvirima mogućnosti (financijske, prostorne i stručne) koje nam stoje na raspolaganju. Cilj nam je kontinuirano raditi na poboljšanju kvalitete skrbi i stručnog rada s korisnicima kako bi im pružili kvalitetan i dostojanstven život.

***5.PREPREKE U RADU I PRIJEDLOZI POBOLJŠANJA***

Kao prepreke u izvođenju planova i programa rada te otegotne okolnosti u pružanju novih socijalnih usluga za koje postoji potreba u lokalnoj zajednici, a na koje mi nismo u mogućnosti adekvatno i u potrebnoj mjeri odgovoriti ( što se u prvom redu odnosi na socijalnu uslugu boravka i pomoći u kući ) izdvojili bi smo sljedeće:

* fizičke barijere – nema dizala u glavnom smještajnom objektu pa veći dio nepokretnih korisnika ili uopće nema ili reducirano ima pristup dvorištu i sadržajima koje nudi vanjski prostor općenito,
* kod potrebe hospitalizacije ili obavljanja bolničkih specijalističkih pretraga nepokretni korisnici se niz stepenice na rukama nose do vozila saniteta što predstavlja opasnost po sigurnost i zdravlje i korisnika i radnica koje ih nose,
* u 2017. godini samo je jedna od šest kupaonica prilagođena osobama s invaliditetom, što njegu korisnika čini fizički iznimno zahtjevnom, naime preostale kupaonice onemogućuju upotrebu bilo kakvih invalidskih i ortopedskih pomagala ( lifteri, toaletna kolica, pokretne kade…),
* brojčano stanje radnika odjela njege i brige o zdravlju korisnika je zadovoljavajuće, no međutim većina radnica je starija od 50 godina života te na ovim poslovima i u ovim uvjetima rade uglavnom preko 20 godina zbog čega su učestala bolovanja, a što za posljedicu ima otežanu organizaciju rada ovog odjela,
* pristup moru i plaži je otežan, a omogućen je trenutno tek strmim stepenicama koje vode do plaže pa je veći broj korisnika zakinut za dobrobiti koje donosi kupanje u moru ( programi opće kineziterapije u moru ),
* nedostatak prostora za dnevni odmor korisnika usluge smještaja,
* nedostatak stručnog osoblja ( radnih terapeuta ),
* Centar ne posjeduje vozilo za prijevoz invalida što nas često sprječava da većem broju korisnika omogućimo sadržaje poput izleta, odlazaka u crkvu i druženja izvan ustanove općenito .Centar u ovom trenutku raspolaže s dostavnim vozilom Fiat koji u svakom trenutku mora biti na raspolaganju medicinskom osoblju zbog učestale potrebe nabave lijekova te starim automobilom marke Opel vectra koji se često kvari.
* neophodna su ulaganja u opremanje kuhinje prema HACCAP načelima prema mišljenju svih dosadašnjih nadležnih inspekcijskih nadzora
* nedostatnost i neadekvatnost prostora za pružanje socijalne usluge boravka, u ovakvim prostornim uvjetima i s postojećim stručnim kadrom Centar može pružiti uslugu boravka tek za nekoliko (3-4) korisnika ukoliko im roditelji/skrbnici mogu osigurati prijevoz,
* potrebno je preurediti sve spavaonice korisnika na način da se stari dotrajali parket na podovima zamijeni prema standardima prihvatljivim oblogama za podove, zidove svih spavaonica potrebno je podvrgnuti zidarskim radovima gletanja te potom molerskim radovima

***6. SURADNJA, KONTAKTI, DONACIJE I PREUREĐENJE PROSTORA***

U protekloj godini kontinuirano je ostvarivana suradnja sa roditeljima/skrbnicima, drugim institucijama i osobama važnim u svakodnevnom radu. Organizirale su se posjete nadležnih centara za socijalnu skrb, radilo na poticanju kontakata i posjeta roditelja/rodbine/skrbnika korisnika, poticali telefonski kontakti korisnika sa važnim osobama u njihovim životima. Realizirana je uspješna suradnja s nekoliko udruga i pravnih osoba koje su tijekom protekle godine posjetile te donirale i darovale ustanovu i korisnike (EVN Croatia, PBZ Zadar, Općina Sv. Filip i Jakov, Osnovna škola Sv. Filip i Jakov, Turistička zajednica Sv. Filip i Jakov, MK 4. Gardijske brigade Split, Rotary klub Zadar, udruga Put, udruga HUKMS …)

I u protekloj godini nastavljena je suradnja sa Filozofskim fakultetom u Zadru i OB Zadar u okviru školovanja viših medicinskih sestara, kontinuirana suradnja sa Volonterskim centrom Zadar. Nastavljena je suradnja s Odsjekom za pedagogiju Filozofskog fakulteta Zadar u okviru kolegija „Domska pedagogija“.

U protekloj godini smo dijelom iz proračunskih sredstava, a dijelom iz sredstva donacija poboljšali uvjete života i rada u ustanovi:

* + preuređeno je četiri spavaonice na način da je stari i dotrajali parket na podovima zamijenjen neupijajućim, protukliznim i negorivim vinil oblogama te su obavljeni zidarski radovi gletanja zidova spavaonica kao i molerski radovi
  + promijenjena je gotovo u potpunosti dotrajale stolarija na starom smještajnom objektu Centra
  + preuređena je i u potpunosti opremljena prema standardima predviđenim Pravilnikom o osiguranju pristupačnosti građevina osobama s invaliditetom jedna kupaonica čime se znatno olakšao rad na poslovima njege i brige o zdravlju korisnika
  + u tijeku je izrada projektne dokumentacije za ugradnju lifta i prijava na građevinsku dozvolu
  + donacijskim sredstvima kupljeno je i didaktičkih materijala i pomagala,
  + kroz donaciju nabavljena pokretna kada za kupanje nepokretnih pacijenata
  + novčanim sredstvima skupljenim donacijama Centar će samostalno adaptirati

jednu od kupaonica korisnika te napraviti preinake u prostoru novijeg smještajnog objekta kako bi se racionalnije iskoristio u rehabilitacijske svrhe

***6. PODATCI O RADNICIMA***

U Centru je zaposleno 67 radnika.

Podaci o zaposlenim radnicima:

|  |  |  |  |  |
| --- | --- | --- | --- | --- |
|  | **Prezime i ime** | **Radno mjesto** | **Stručna sprema (prema sistematizaciji)** | **Radni odnos** |
| 1. | Čirjak Barbara | ravnatelj | VSS | neodređeno |
| 2. | Čirjak Ljubica | Voditeljica računovodstva,  zamjenica ravnatelja | VSS, dipl. ekonomist | neodređeno |
| 3. | Čirjak Martina | Administrativni referent | SSS, ekonomski tehničar | neodređeno |
| 4. | Markić Vesna | Računovodstveni referent | SSS, ekonomski tehničar | neodređeno |
| 5. | Baričić Jadranka | Računovodstveni referent | SSS, ekonomski tehničar | neodređeno |
| 6. | Barić Kristina | Socijalni radnik | VSS, mag. socijalnog rada | određeno |
| 7. | Gambiraža Jelena | Rehabilitator | VSS, prof.psihologije | određeno |
| 8. | Čačić Tina | Rehabilitator | VSS, mag.rehab.educ. | određeno |
| 9. | Šarić Dragica | Radni instruktor | SSS, tečaj za njegu | neodređeno |
| 10. | Stanić Ivana | Radni instruktor | SSS, tečaj za njegu | neodređeno |
| 11. | Maričić Danijela | Viši fizioterapeut | VŠS fizioterapeut | neodređeno |
| 12. | Dukić Danijela | Maser-kupeljar | SSS medicinski maser | neodređeno |
| 13. | Pedisić Silvija | Fizioterapeut | SSS fizioterapeut | određeno |
| 14. | Pirović Dragana | Medicinska sestra | SSS medicinska sestra | neodređeno |
| 15. | Brtan Mirjana | Medicinska sestra | SSS medicinska sestra | neodređeno |
| 16. | Birkić Mirjana | Medicinska sestra | SSS medicinska sestra | neodređeno |
| 17. | Perić Maja | Medicinska sestra | SSS medicinska sestra | neodređeno |
| 18. | Ivanović Žutelija Ivana | Medicinska sestra | SSS medicinska sestra | neodređeno |
| 19. | Galešić Davorka | Medicinska sestra | SSS medicinska sestra | neodređeno |
| 20. | Mičić Iva | Medicinska sestra | SSS medicinska sestra | neodređeno |
| 21. | Prtenjača Marica | Medicinska sestra | SSS medicinska sestra | neodređeno |
| 22. | Mršić Petra | Medicinska sestra | SSS medicinska sestra | neodređeno |
| 23. | Vidović Višnja | Medicinska sestra | SSS medicinska sestra | neodređeno |
| 24. | Tomičić Dalia | Medicinska sestra | SSS medicinska sestra | neodređeno |
| 25. | Rosan Baus Irena | Medicinska sestra | SSS medicinska sestra | neodređeno |
| 26. | Paleka Marija | Medicinska sestra | SSS medicinska sestra | neodređeno |
| 27. | Eškinja Jozica | Medicinska sestra | SSS medicinska sestra | neodređeno |
| 28. | Budanović Jadranka | Pratitelj-nosač | OŠ, tečaj za njegu | neodređeno |
| 29. | Banić Sanja | Njegovateljica | OŠ, tečaj za njegu | neodređeno |
| 30. | Barešić Vojna | Njegovateljica | OŠ, tečaj za njegu | neodređeno |
| 31. | Baus Tereža | Njegovateljica | OŠ, tečaj za njegu | neodređeno |
| 32. | Baus Vida | Njegovateljica | OŠ, tečaj za njegu | neodređeno |
| 33. | Bobanović Flavija | Njegovateljica | OŠ, tečaj za njegu | neodređeno |
| 34. | Brzić Lidija | Njegovateljica | OŠ, tečaj za njegu | neodređeno |
| 35. | Eškinja Šantina | Njegovateljica | OŠ, tečaj za njegu | neodređeno |
| 36. | Eškinja Branka | Njegovateljica | OŠ, tečaj za njegu | neodređeno |
| 37. | Glavaš Ljiljana | Njegovateljica | OŠ, tečaj za njegu | određeno |
| 38. | Grgas Grozdana | Njegovateljica | OŠ, tečaj za njegu | neodređeno |
| 39. | Karaban Mirjana | Njegovateljica | OŠ,tečaj za njegu | neodređeno |
| 40. | Krklec Berta | Njegovateljica | OŠ, tečaj za njegu | određeno |
| 41. | Majica Ana | Njegovateljica | OŠ, tečaj za njegu | određeno |
| 42. | Milolović Nives | Njegovateljica | OŠ,tečaj za njegu | određeno |
| 43. | Mikas Karmela | Njegovateljica | OŠ, tečaj za njegu | neodređeno |
| 44. | Mikas Sanja | Njegovateljica | OŠ, tečaj za njegu | neodređeno |
| 45. | Mikulandra Mirjana | Njegovateljica | OŠ, tečaj za njegu | neodređeno |
| 46. | Mitrović Evica | Njegovateljica | OŠ, tečaj za njegu | neodređeno |
| 47. | Ninčević Hani | Njegovateljica | OŠ, tečaj za njegu | neodređeno |
| 48. | Špadić Jelka | Njegovateljica | OŠ, tečaj za njegu | neodređeno |
| 49. | Vidaković Tereza | Njegovateljica | OŠ, tečaj za njegu | neodređeno |
| 50. | Vrankulj Zdenka | Njegovateljica | OŠ, tečaj za njegu | neodređeno |
| 51. | Zelantov Nedjeljka | Njegovateljica | OŠ, tečaj za njegu | neodređeno |
| 52. | Zupčić Ljubica | Njegovateljica | OŠ, tečaj za njegu | neodređeno |
| 53. | Žepina Ljubica | Njegovateljica | OŠ, tečaj za njegu | neodređeno |
| 54. | Bobanović Sandra | Njegovateljica | OŠ, tečaj za njegu | neodređeno |
| 55. | Prtajin Tereza | Pomoćni kuhar | OŠ,osposobljavanje za pomoćnog kuhara | određeno |
| 56. | Vodopija Jurica | Kuhar | SSS, kuhar | neodređeno |
| 57. | Mikulić Zvjezdana | Kuhar | SSS, kuhar | neodređeno |
| 58. | Mikulić Marija | Servirka – pomoćni radnik u kuhinji | OŠ,osposobljavanje za pomoćnog kuhara | neodređeno |
| 59. | Mitrović Milka | Pomoćni kuhar | OŠ,pomoćni kuhar | neodređeno |
| 60. | Birkić Marija | Kuhar | SSS | neodređeno |
| 61. | Prtenjača Slobodan | Skladištar-kućni majstor | SSS tehničkog, prometnog ili drugog odgovarajućeg usmjerenja | neodređeno |
| 62. | Colić Željko | Ekonom-vozač-kućni majstor | SSS tehničkog, prometnog ili drugog odgovarajućeg usmjerenja | neodređeno |
| 63. | Brzić Josipa | Čistačica | OŠ | neodređeno |
| 64. | Zrilić Nedjeljka | Pralja glačara | OŠ | neodređeno |
| 65. | Mrkić Martina | Čistačica | OŠ | određeno |
| 66 | Mikulić Spomenka | Čistačica | OŠ | neodređeno |
| 67. | Mikulić Vesna | Pralja glačara | OŠ | neodređeno |

Podaci o radnicima zaposlenim na zamjenama radi bolovanja dužeg od 42 dana, radi rada s polovicom punog radnog vremena prema Zakonu o rodiljnim i roditeljskim potporama i radi dopusta ili rada u skraćenom radnom vremenu radi skrbi djeteta s težim smetnjama u razvoju prema Zakonu o rodiljnim i roditeljskim potporama.

|  |  |  |  |  |  |  |  |
| --- | --- | --- | --- | --- | --- | --- | --- |
| 1. | Gjerga Karlo  (Pedisić Silvija) | Fizioterapeut | SSS, fizioterapeut | određeno | dopust ili rad u skračenom radnom vremenu radi skrbi djeteta s težim smetnjama u razvoju prema Zakonu o rodiljnim i roditeljskim potporama. |  |  |
| 2. | Josipović Ana  (Mršić Petra) | Medicinska sestra | SSS, medicinska sestra | određeno | rad s polovicom punog radnog vremena prema Zakonu o rodiljnim i roditeljskim potporama |  |
| 3. | Kazija Marina  (Milka Mitrović) | Pomoćni kuhar | OŠ, osposobljavanje za pomoćnog kuhara | određeno | Bolovanje duže od 42 dana |  |
| 4. | Mikulić Antonija  (Jelena Gambiraža) | Rehabilitator | VSS, | određeno | Porodiljni dopust |  |
| 5. | Tokić Marija | Radni instruktor | SSS | određeno | Bolovanje duže od 42 dana |  |
| 6. | Uranija Antonela | Njegovateljica | Oš, tečaj za njegu | određeno | Bolovanje duže od 42 dana |  |

Radnici oslobođeni noćnog rada sukladno čl. 55 Temeljnog kolektivnog ugovora za službenike i namještenike u javnim službama.

|  |  |  |  |  |  |
| --- | --- | --- | --- | --- | --- |
|  | **Prezime i ime** | **Radno mjesto** | **Stručna sprema (prema sistematizaciji)** | **Radni odnos** | **Napomena** |
| 1. | Birkić Mirjana | Medicinska sestra | SSS,medicinska sestra | neodređeno | Svjedožba o zdravstvenoj sposobnosti radniks(sposobna uz ogranočenje noćnog rada) |
| 2. | Eškinja Šanitina | Njegovateljica | OŠ, tečaj za njegu | neodrđeno | 5 godina pred starosnu mirovinu |
| 3. | Mikulandra Mirjana | Njegovateljica | OŠ, tečaj za njegu | neodređeno | 5 godina pred starosnu mirovinu |
| 4. | Zubčić Ljubica | Njegovateljica | OŠ, tečaj za njegu | neodređeno | 5 godina pred starosnu mirovinu |
| 5. | Krkelc Berta | Njegovateljica | OŠ, tečaj za njegu | određeno | roditelj s malim djetetom do 3 godine |
| 6. | Perić Maja | Medicinska sestra | SSS, medicinska sestra | neodređeno | roditelj s malim djetetom do 3 godine |

**Izvješće o radu Centra za rehabilitaciju Sv. Filip i Jakov za 2017. godinu sastavljeno je na temelju izvještaja o radu stručnih službi Centra.**

**Za Stručni tim:**

**Kristina Barić,mag.soc.rada**

**Izvješće o radu Centra za rehabilitaciju Sv. Filip i Jakov za 2017. godinu razmatrano je i prihvaćeno na sjednici Upravnog vijeća održanoj dana 26. siječnja 2018. godine.**

**Ravnateljica: Predsjednik Upravnog vijeća**

**Barbara Čirjak, prof.phil.i soc. Darko Mikas, dipl.oec.**

KLASA:036-01/18-01/95

URBROJ:2198-19-01/18-1

U Sv. Filip i Jakovu, 26. siječanj 2017. godine